text: [{"text_idx": "#000004", "text": "Doa yang dituturkan oleh bakal bapa yang juga pelakon Adam Corrie Lee Abdullah, 50 ini cukup menyentuh hati mana-mana mak ayah yang sedang berusaha mendapatkan cahaya mata. Sesungguhnya kesabaran, ketenangan dan sentiasa bersangka baik dengan Allah membuka segala pintu rezeki."}, {"text_idx": "#000005", "text": "Begitulah yang dikongsikan oleh pelakon watak Dragon dalam filem KL Gangster ini, yang mana dia dan isteri, Fazema Mohd Fuad menanti kehadiran cahaya mata dekat 10 tahun lamanya. \u201cAllah dah bagi honeymoon 10 tahun berdua. InsyaAllah kelak bertiga pula.\u201d"}, {"text_idx": "#000006", "text": "Dalam menikmati rasa bahagia dan kesyukuran atas kurniaanNya, Adam Corrie juga tak lupa mengucapkan terima kasih kepada semua yang mendoakan kebahagiaan dia dan isteri, \u201cAlhamdulillah,\u201d tuturnya."}, {"text_idx": "#000007", "text": "Doanya agar pasangan yang masih berusaha mendapatkan zuriat akan diberikan zuriat yang soleh dan solehah. Catatan doa ini begitu menyentuh hati."}, {"text_idx": "#000009", "text": "\u201cSerta bagus suaranya untuk membaca dan Al Quran. Dan tinggikanlah darjat. Luaskanlah rezeki. Jadikanlah bagi manusia yang selamat di dunia dan akhirat dan taat pada agama dan Allah. ."}, {"text_idx": "#000011", "text": "Adam Corrie dan isteri tak pernah jemu berusaha, berdoa meminta pada Allah dikurniakan zuriat untuk mereka berdua. Namun apabila keduanya redha dan selalu bersangka baik dengan Allah tentulah yang baik-baik akan datang dalam kehidupan mereka."}, {"text_idx": "#000012", "text": "Ini yang pernah dikongsikan oleh isteri Adam Corrie tak lama dulu. Tentang sabarnya pasangan ini menerima percaturan Allah dalam hidup mereka."}, {"text_idx": "#000013", "text": "\u201cKami ok berdua.. jika belum masanya untuk kami timang cahaya mata mesti Allah ada perancangan yang terbaik untuk kami berdua."}, {"text_idx": "#000014", "text": "\u201cAllah dah bagi saya merasa hamil 3 kali, itupun sudah saya rasa syukur Alhamdulillah."}, {"text_idx": "#000015", "text": "\u201cSetiap kali mendengar khabar berita orang sekeliling hamil , saya mesti menangis kerana gembira. . Hingga sekarang kami masih berusaha, yang pasti kami masih tidak berputus asa dan kecewa. Kerana Allah dah beri banyak nikmat yang perlu saya rasa bersyukur."}, {"text_idx": "#000016", "text": "\u201cIaitu mendapat seorang suami yang baik dan penyayang serta keluarga yang memahami dan sentiasa beri sokongan di kala susah dan senang."}, {"text_idx": "#000018", "text": "Yang penting kami berdua bahagia.. masih rasa seperti baru mendirikan rumahtangga walaupun sudah 9 tahun berkahwin."}, {"text_idx": "#000020", "text": "Hikmahnya 3 org zuriat kami iaitu Amin, Alif dan Idris sudah menunggu di sana. Yang penting usaha, doa dan tawakal."}, {"text_idx": "#000021", "text": "Jadi isteri yang masih menanti hadirnya zuriat, kuatkanlah hati, lapangkanlah emosi. Allah tak beri lagi kerana bersebab. Bila Allah dah beri juga bersebab. Kerana hidup di dunia ini adalah satu ujian. Begitu juga anak-anak mereka juga satu ujian."}, {"text_idx": "#000027", "text": "Murid 11 tahun maut ditimpa palang gol ketika aktiviti kokurikulum"}]